**A Közös Szörnyeteg (játék)**

Kisebb csoportokban játsszuk. Csak egy A4-es papírlap kell hozzá. Az első játékos a többiek elől eltakarva megrajzolja a szörny valamelyik testrészét, majd ráhajtja a papírt, hogy csak a rajz széle látszódjon. A következő játékos bármilyen szörnytestrész megrajzolásával folytatja, és újabb hajtással letakarja az új részletet is. Amikor az utolsó játékos is befejezte, széthajtjuk a lapot és jót kacagunk a sosem látott szörnyetegen. Ha kedvük tartja, testi tulajdonságai alapján nevet is adhatunk neki.

